Държавен вестник, бр. 2, 2026 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  2
и експлоатация на автомобилна техника, сглобяване и изработване на компоненти и изделия за 
автотранспортна техника.  
 Осигурени са демонстрационни табла, илюстративни схеми и чертежи на автомобили, 
детайли, възли, механизми и агрегати по видове автомобилна техника, мехатронни механизми и 
системи в автомобилите, работни процеси при диагностика, техническо обслужване, ремонт, 
сглобяване на компоненти и изделия за автомобилна техника. 
Компютърните кабинети за работа със специализиран софтуер покриват функционалните 
характеристики за учебни кабинети по информационни и комуникационни технологии, 
санитарно-хигиенни изисквания и изискванията за пожарна безопасност в действащата 
нормативна уредба. 
Разполагат с работно място за всеки обучаем: работни бюро и стол, компютър. Работно 
място за преподавателя с маса, стол, компютър.  
Разполагат с учебна дъска, подходяща презентационна техника (компютър, мултимедиен 
прожектор, екран). Осигурена е мрежова връзка и UPS захранване.  Има многофункционално 
устройство за печат и сканиране, включително на чертежи и друга техническа документация.  
Компютрите са с инсталирана операционна система и офис пакет, антивирусна програма 
и защитна стена (за осигуряване на базова оперативност), софтуер на интегрирани системи за 
управление на ресурсите, за диагностика на автомобилна техника, за планиране на техническото 
обслужване, ремонти и контрол на състоянието на автомобилната техника. Според 
възможностите на обучаващата организация може да бъдат осигурени: софтуер за проследяване 
на ремонтите и управление на документите, софтуер за изготвяне на конструкторска и 
технологична документация, софтуер системи за координация и управление на работата на 
механиците и монтьорите, софтуер за обработване на поръчки на клиентите, гаранционно и 
сервизно обслужване на автомобилната техника, софтуер за управление на ресурсите и 
материалите за работа, труд и енергия, софтуер за планиране и разпределение на технологични 
процеси, машини и оборудване, работни места в автомобилния сервиз. 
Кабинетите разполагат с шкафове за съхранение на учебни пособия и материали, 
техническа и чертожна документация. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
За обучение по практика на професията „Автомобилна техника и мехатроника“ е 
необходима следната материално-техническа база: 
Учебна работилница за автомобили, която отговаря на нормативно установените 
изисквания към функционалните характеристики, условията за безопасност и пожарна охрана в 
приложимата нормативна уредба.  
Работилницата е оборудвана с дву- и/или четириколонен подемник, ножичен подемник 
(при възможност на обучаващата институция), мобилен подемник, заредени колички за ръчни 
инструменти, компресор и пневматични инструменти, хидравлична преса и хидравличен крик, 
машина за баланс на колела, машина за реглаж на колела, машина за демонтаж и монтаж на гуми, 
климатична станция за зареждане и диагностика на климатични системи, комплект тестери за 
цялостна диагностика на автомобила, машина за смяна на масло, комплект инструменти за смяна 
на масло и филтри,  автомонтьорски лежанки, челници за работа, работни консумативи и